अक्सर चीजें जो दूर से दिखती हैं वैसी होती नहीं है शहरों से दूर रहने वाले लोग जब शहरों में आते हैं और यहां की चकाचौंध भरी लाइफस्टाइल को देखते हैं तो उन्हें ये काफी प्रभावित करती हैं। शानदार इमारते, शॉपिंग के लिए मॉल्स, होटल्स, बड़े-बड़े पुल देखकर उन्हें लगता है कि यहां पर सब चीजें काफी व्यवस्थित ढंग से चल रही हैं लेकिन असल में ऐसा नहीं होता। शहरों में रह रहे लोगों को छोटी-छोटी सर्विसिज के लिए भी कई बार काफी परेशान होना पड़ता है। ये सेवाएं अक्सर वो होती हैं जो व्यवस्थित ढंग से नहीं चल रही होती। ऐसी ही एक सेवा है लॉन्ड्री की। जिसके लिए अमूमन हर कोई परेशान रहता है। यह सेक्टर अनऑर्गनाइज्ड है और इसमें किसी की जवाबदेही नहीं होती।